b'\n_START_ARTICLE_\nGustav II Adolf\n_START_PARAGRAPH_\nGustav II Adolf (19. detsember (Juliuse kalendri j\xc3\xa4rgi 9. detsember) 1594 \xe2\x80\x93 16. november (6. november) 1632) oli Rootsi kuningas 1611\xe2\x80\x931632. _NEWLINE_Gustav II Adolf oli Karl IX poeg ja kuninganna Kristiina isa. Ta sai troonile isa surma j\xc3\xa4rel 1611. aastal, olles ise 16-aastane. _NEWLINE_Gustav II Adolf hakkas 1629. aastal valmistama ette kaubavahetust Rootsi ja Ameerika vahel. _NEWLINE_Gustav II Adolf sai tuntuks hiilgava v\xc3\xa4ejuhina Kolmek\xc3\xbcmneaastases s\xc3\xb5jas, kus ta juhtis protestantlike riikide v\xc3\xb5itlust P\xc3\xbcha Rooma riigi vastu. Kuningas ise langes 1632. aastal samas s\xc3\xb5jas L\xc3\xbctzeni lahingus, mille protestandid siiski v\xc3\xb5itsid. Veidi enne lahingut kirjutas ta alla Tartu \xc3\x9clikooli ja Gustav Adolfi g\xc3\xbcmnaasiumi asutamis\xc3\xbcrikule. Kuningas maeti 1634. aastal Riddarholmeni kirikusse Stockholmis._NEWLINE_Gustav II Adolf on l\xc3\xa4inud ajalukku ennek\xc3\xb5ike Rootsi suurriigi loojana. Tema valitsemisaega j\xc3\xa4i mitme k\xc3\xa4imasoleva s\xc3\xb5ja l\xc3\xb5petamine (sh. Liivi s\xc3\xb5da Eesti aladel), riigi territooriumi laiendamine ja halduslikud \xc3\xbcmberkorraldused.'